Tazagul Abdikarim. Tazagul Mukashevna Abdikarim (; qizlik familiyasi Alibekova, . 1942-yil 24-fevral, Vishnovka, Oqmoʻla viloyati, Qozogʻiston SSR) — pedagogika fanlari doktori, professor, metodist, L. N. Gumilyov nomidagi Yevroosiyo Milliy universiteti qozoq tilshunosligi kafedrasi professori hamda Qozogʻiston pedagogika fanlari Akademiyasi aʼzosi. Biografiyasi. Tazagul Mukashevna Abaya nomidagi Saransk pedagogika kollejini tamomlagandan soʻng, 1964-yilda Shaxan shahridagi 41-sonli kasb-hunar maktabida kutubxonachi lavozimida faoliyat yurita boshlagan. 1966—1968-yillarda estetikadan dars bergan. 1976-yilda Buketov nomidagi QarDUni „Qozoq tili va adabiyoti oʻqituvchisi“ mutaxassisligi boʻyicha tamomlagan. Tazagul 1973-yildan 1977-yilgacha Jezkazgʻan shahridagi 8-sonli maktabda oʻqituvchi boʻlib ishlagan. 1977—1984-yillarda „Qozoq tili va adabiyoti“ fanidan oʻqituvchi va metodist lavozimlarida faoliyat yuritgan. Metodist Tazagul Mukashevna 1985—1990-yillarda I. Altinsarina nomidagi Qozogʻiston taʼlim akademiyasida kichik ilmiy xodim boʻlgan (sobiq I. Altinsarin nomidagi ilmiy-tadqiqot instituti). 1990—1994-yillarda Qozoq milliy pedagogika universitetining qozoq tili kafedrasida katta oʻqituvchi boʻlib ishlagan. Tazagul 1991—1992-yillarda qozoq filologiyasi fakultetida dekan muovini lavozimida faoliyat olib borgan. 1993-yilda „Razvitiye yazika cherez tekst v nachalnix klassax“ mavzusida nomzodlik dissertatsiyasini himoya qilgan. 1994-yildan 1997-yilgacha KazNPU qozoq tilshunosligi kafedrasida dotsent lavozimida ishlagan. Tazagul 1998-yildan boshlab ENU qozoq tilshunosligi kafedrasida ilmiy-pedagogik faoliyatini davom ettirgan. Dotsent 2007-yilda „Nauchno-metodicheskiye osnovi sostavleniya teksta v uchebnikax „Elippe“ va „Ana tili““ mavzusida doktorlik dissertatsiyasini himoya qilgan. 2011-yilda Qozogʻiston Pedagogika fanlari akademiyasining haqiqiy aʼzosi etib saylangan. Nashrlari. Tazagul Mukashevna 100 dan ortiq ilmiy, ilmiy-ommabop va oʻquv nashrlari, jumladan, 23 ga yaqin darslik va oʻquv qoʻllanmalar muallifidir.